NÁRODNÁ RADA SLOVENSKEJ REPUBLIKY

IX. volebné obdobie

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

K číslu: KNR-VFR-4641/2025-26

**822a**

# 

# S p o l o č n á s p r á v a

**výborov Národnej rady Slovenskej republiky o výsledku prerokovania návrhu štátneho záverečného účtu Slovenskej republiky za rok 2024 (tlač 822)**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Návrh štátneho záverečného účtu Slovenskej republiky za rok 2024 **(tlač 822)** pridelil predseda Národnej rady Slovenskej republiky rozhodnutím č. 863 z 12. mája 2025 Výboru Národnej rady Slovenskej republiky pre financie a rozpočet a Výboru Národnej rady Slovenskej republiky pre verejnú správu a regionálny rozvoj a určil ako gestorský výbor Výbor Národnej rady Slovenskej republiky pre financie a rozpočet.

Gestorskému výboru výbory Národnej rady Slovenskej republiky predložili výsledky o prerokovaní návrhu štátneho záverečného účtu Slovenskej republiky za rok 2024 **(tlač 822)** a jeho jednotlivých kapitol v zmysle citovaného uznesenia predsedu Národnej rady Slovenskej republiky. Výbor Národnej rady Slovenskej republiky pre financie a rozpočet vypracoval na ich základe spoločnú správu výborov Národnej rady Slovenskej republiky.

***Výsledky rokovania výborov:***

1. **K**  **návrhu štátneho záverečného účtu Slovenskej republiky za rok 2024 (tlač 822)**

V súlade s rozhodnutím predsedu Národnej rady Slovenskej republiky č. 863 z 12. mája 2025 uvedený návrh prerokoval:

* **Výbor** Národnej rady Slovenskej republiky **pre financie a rozpočet** **(uzn. č. 221 zo dňa 21. mája 2025)**
* **Výbor** Národnej rady Slovenskej republiky **pre verejnú správu a regionálny rozvoj**  **(uzn. č. 116 zo dňa 27. mája 2025)**

**Uvedené výbory odporučili Národnej rade Slovenskej republiky:**

1. **schváliť**

návrh štátneho záverečného účtu Slovenskej republiky za rok 2024, podľa ktorého

a) hospodárenie verejnej správy za rok 2024 v jednotnej metodike ESA 2010 platnej pre Európsku úniu dosiahlo

aa) schodok vo výške 6,907 mld. eur, čo predstavuje -5,27 % hrubého domáceho produktu vyjadreného v bežných cenách;

ab) konsolidovaný dlh k 31. decembru 2024 sumu 77,648 mld. eur, čo predstavuje 59,28 % hrubého domáceho produktu vyjadreného v bežných cenách;

b) hospodárenie štátneho rozpočtu Slovenskej republiky na hotovostnom princípe dosiahlo príjmy 24,458 mld. eur, výdavky 30,824 mld. eur a schodok 6,366 mld. eur;

1. **vziať na vedomie,**

že schodok štátneho rozpočtu vykázaný v štátnom záverečnom účte Slovenskej republiky za rok 2024 vo výške 6,366 mld. eur bol k 31. decembru 2024 krytý finančnými prostriedkami získanými z predaja štátnych dlhopisov v objeme 6,294 mld. eur a prijatým zahraničným bankovým úverom v hodnote 72 mil. eur;

**Výbor Národnej rady Slovenskej republiky pre financie a rozpočet**

**Výbor Národnej rady Slovenskej republiky pre verejnú správu a regionálny rozvoj**

1. **K návrhom kapitol štátneho záverečného účtu Slovenskej republiky za rok 2024**
   * + 1. V súlade s rozhodnutím predsedu Národnej rady Slovenskej republiky č. 863 z 12. mája 2025 návrhy záverečných účtov kapitol prerokovali výbory Národnej rady Slovenskej republiky **bez pripomienok :**

**Výbor Národnej rady Slovenskej republiky pre financie a rozpočet**

kapitoly:

*Kancelária Národnej rady Slovenskej republiky*

*Ministerstvo financií Slovenskej republiky*

*Najvyšší kontrolný úrad Slovenskej republiky*

*Všeobecná pokladničná správa*

*Ministerstvo investícií, regionálneho rozvoja a informatizácie Slovenskej republiky*

**Ústavnoprávny výbor Národnej rady Slovenskej republiky**

kapitoly:

*Kancelária prezidenta Slovenskej republiky*

*Kancelária Ústavného súdu Slovenskej republiky*

*Kancelária Najvyššieho súdu Slovenskej republliky*

*Kancelária Súdnej rady Slovenskej republiky*

*Kancelária Najvyššieho správneho súdu Slovenskej republiky*

*Generálna prokuratúra Slovenskej republiky*

*Ministerstvo spravodlivosti Slovenskej republiky*

**Výbor Národnej rady Slovenskej republiky pre hospodárske záležitosti**

kapitoly:

*Ministerstvo hospodárstva Slovenskej republiky*

*Ministerstvo dopravy Slovenskej republiky*

*Úrad pre verejné obstarávanie*

*Úrad priemyselného vlastníctva Slovenskej republiky*

*Úrad pre normalizáciu, metrológiu a skúšobníctvo Slovenskej republiky*

*Protimonopolný úrad Slovenskej republiky*

*Úrad jadrového dozoru Slovenskej republiky*

*Úrad pre reguláciu sieťových odvetví*

**Výbor Národnej rady Slovenskej republiky pre pôdohospodárstvo a životné prostredie**

kapitoly:

*Ministerstvo pôdohospodárstva a rozvoja vidieka Slovenskej republiky*

## *Ministerstvo životného prostredia Slovenskej republiky*

*Úrad geodézie, kartografie a katastra Slovenskej republiky*

**Výbor Národnej rady Slovenskej republiky pre verejnú správu a regionálny rozvoj**

kapitoly:

*Úrad vlády Slovenskej republiky*

*Ministerstvo vnútra Slovenskej republiky – verejná správa*

*Úrad pre územné plánovanie a výstavbu Slovenskej republiky*

*Štatistický úrad Slovenskej republiky*

**Výbor Národnej rady Slovenskej republiky pre sociálne veci**

kapitola:

*Ministerstvo práce, sociálnych vecí a rodiny Slovenskej republiky*

**Výbor Národnej rady Slovenskej republiky pre zdravotníctvo**

kapitola:

*Ministerstvo zdravotníctva Slovenskej republiky*

**Výbor Národnej rady Slovenskej republiky pre obranu a bezpečnosť**

kapitoly:

*Ministerstvo obrany Slovenskej republiky*

*Ministerstvo vnútra Slovenskej republiky – s osobitným zreteľom na ochranu verejného poriadku a bezpečnosti*

*Správa štátnych hmotných rezerv Slovenskej republiky*

*Národný bezpečnostný úrad*

*Slovenská informačná služba*

**Výbor Národnej rady Slovenskej republiky pre vzdelávanie, vedu, mládež, šport a cestovný ruch**

kapitoly:

*Ministerstvo školstva, výskumu, vývoja a mládeže Slovenskej republiky*

*Ministerstvo cestovného ruchu a športu Slovenskej republiky*

*Slovenská akadémia vied*

**Zahraničný výbor Národnej rady Slovenskej republiky**

kapitola:

## *Ministerstvo zahraničných vecí a európskych záležitostí Slovenskej republiky*

**Výbor Národnej rady Slovenskej republiky pre kultúru a média**

kapitoly:

*Ministerstvo kultúry Slovenskej republiky*

*Všeobecná pokladničná správa - časť Rada pre mediálne služby*

##### Výbor Národnej rady Slovenskej republiky pre ľudské práva a národnostné menšiny

kapitola:

*Všeobecná pokladničná správa - Kancelária verejného ochrancu práv*

* *Ústav pamäti národa*
* *Slovenské národné stredisko pre ľudské práva*
* *Úrad na ochranu osobných údajov*
* *Komisár pre deti*
* *Komisár pre osoby so zdravotným postihnutím*

*Úrad vlády Slovenskej republiky - z hľadiska primeranosti výdavkov na riešenie problematiky ľudských práv a národnostných menšín*

**Osobitný kontrolný výbor Národnej rady Slovenskej republiky na kontrolu činnosti NBÚ**

kapitola:

*Národný bezpečnostný úrad*

**Osobitný kontrolný výbor Národnej rady Slovenskej republiky na kontrolu činnosti SIS**

kapitola:

*Slovenská informačná služba*

* + - 1. **Výbory** Národnej rady Slovenskej republiky**,** ktoré o návrhoch**jednotlivých kapitol nerokovali, nakoľko** podľa § 52 ods. 2 zákona Národnej rady Slovenskej republiky č. 350/1996 Z.  z. o rokovacom poriadku Národnej rady Slovenskej republiky v znení neskorších predpisov **neboli uznášaniaschopné:**
* Žiaden výbor

* + - 1. **Platné uznesenie nebolo prijaté** (pretože **nezískalo** **potrebný súhlas nadpolovičnej väčšiny prítomných poslancov** príslušného výboru podľa § 52 ods. 4 zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov):
* Žiaden výbor
  + - 1. **Výbory, ktoré neprerokovali návrhy jednotlivých kapitol v stanovenom termíne:**
* Žiaden výbor

**III.**

Výbor Národnej rady Slovenskej republiky pre financie a rozpočet uznesením č. 221 zo dňa 21. mája 2025 **vzal na vedomie stanovisko Najvyššieho kontrolného úradu Slovenskej republiky** k návrhu štátneho záverečného účtu Slovenskej republiky za rok 2024 **(tlač 856)**  predložené podľa § 5 ods. 1 zákona č. 39/1993 Z. z. o Najvyššom kontrolnom úrade Slovenskej republiky v znení neskorších predpisov.

**IV.**

Spoločná správa výborov Národnej rady Slovenskej republiky o výsledku prerokovania návrhu štátneho záverečného účtu Slovenskej republiky za rok 2024 **(tlač 822),** ktorej súčasťou je návrh na uznesenie Národnej rady Slovenskej republiky, bola schválená uznesením Výboru Národnej rady Slovenskej republiky pre financie a rozpočet **č. 233 zo dňa 27. mája 2025.**

Gestorský výbor určil predsedu výboru **Jána Blcháča** za spoločného spravodajcu a poslancov **Daniela Karasa, Dušana Muňka, Igora Váleka, Zdenka Svobodu, Zdenku Mačicovú a Pavla Ľuptáka**, aby taktiež plnili úlohu spravodajcov.

Gestorský výbor navrhol Národnej rade Slovenskej republiky podľa § 26 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov

**vysloviť súhlas,**

aby predseda Najvyššieho kontrolného úradu Slovenskej republiky **Ľubomír Andrassy** uviedol na schôdzi Národnej rady Slovenskej republiky stanovisko Najvyššieho kontrolného úradu Slovenskej republiky k návrhu štátneho záverečného účtu Slovenskej republiky za rok 2024 **(tlač 856).**

Gestorský výbor zároveň poveril spoločného spravodajcu – predsedu výboru **Jána Blcháča**

1. predniesť spoločnú správu na schôdzi Národnej rady Slovenskej republiky;
2. navrhnúť Národnej rade Slovenskej republiky postup pri hlasovaní v zmysle príslušných ustanovení zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov.

Návrh na uznesenie Národnej rady Slovenskej republiky je prílohou tejto spoločnej správy.

Bratislava 27. mája 2025

**Ján Blcháč, v. r.**

**predseda**

**Výbor NR SR pre financie a rozpočet**

NÁRODNÁ RADA SLOVENSKEJ REPUBLIKY

IX. volebné obdobie

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

K číslu: KNR-VFR-4641/2025-26

**N á v r h**

**U z n e s e n i e**

**Národnej rady Slovenskej republiky**

**z ... júna 2025**

**k** **návrhu štátneho záverečného účtu Slovenskej republiky za rok 2024 (tlač 822)**

## Národná rada Slovenskej republiky

1. **s c h v a ľ u j e**

návrh štátneho záverečného účtu Slovenskej republiky za rok 2024, podľa ktorého

a) hospodárenie verejnej správy za rok 2024 v jednotnej metodike ESA 2010 platnej pre Európsku úniu dosiahlo

aa) schodok vo výške 6,907 mld. eur, čo predstavuje -5,27 % hrubého domáceho produktu vyjadreného v bežných cenách;

ab) konsolidovaný dlh k 31. decembru 2024 sumu 77,648 mld. eur, čo predstavuje 59,28 % hrubého domáceho produktu vyjadreného v bežných cenách;

b) hospodárenie štátneho rozpočtu Slovenskej republiky na hotovostnom princípe dosiahlo príjmy 24,458 mld. eur, výdavky 30,824 mld. eur a schodok 6,366 mld. eur;

1. **b e r i e n a  v e d o m i e,**

že schodok štátneho rozpočtu vykázaný v štátnom záverečnom účte Slovenskej republiky za rok 2024 vo výške 6,366 mld. eur bol k 31. decembru 2024 krytý finančnými prostriedkami získanými z predaja štátnych dlhopisov v objeme 6,294 mld. eur a prijatým zahraničným bankovým úverom v hodnote 72 mil. eur.